Lolland-Falsters Stifts-Tidende, 1841-09-06
Efter at Underhuset Natten imellem den 27de og 28de Aug., som vi sidst meldte, med en Majoritet af 96 Stemmer havde antaget et Amendement til Adressen, hvori det ligesom Overhuset allerede tidligere) erklærede, at Ministrene ikke vare i Besiddelse af Landets Tillid, holdt samtlige Ministre den 28de et Raad, hvori de eenstemmig besluttede at forlange deres Afskeed og strax at meddele Dronningen denne Beslutning, hvilket ogsaa skeete samme Dag. Om Mandagen den 30te August blev det forkyndt for begge Husene, at Dronningen havde bevilget dem den forlangte Afsked og strax vilde træffe Anstalter til at organisere en ny Forvaltning. Lord John Russel, som udførte dette Hverv i Underhuset, var efter Beretningen saa bevæget og angreben, at hans Gang vaklede, da han skulde bestige Talerstolen, hans Læber dirrede, og han kunde i Begyndelsen næsten ikke tale. J et overordentlig værdigt og alvorligt Foredrag, som det talrigt forsamlede Huus hørte paa med den dybeste Opmærksomhed, viste han, at det havde været hans og hans Collegers Pligt at gjennemføre den begyndte Kamp til det nærværende Øieblik, men at det ogsaa nu var deres Pligt at træde tilbage. Den liberale Forvaltning havde begyndt under Lord Grev mod Reform-Acten, og endte nu med Forslaget om Handelsfrihed. Med store og vigtige Forholdsregler begyndte vi - sagde han med store og vigtige Forholdsregler ende vi. J Gjennemførelsen af store Formaal seirede vi, og vi ere tilfredse med at falde ved Gjennemførelsen af store Formaal. Af de tvende Mænd, som havde staaet i Spidsen for det liberale Ministerium, Grev og Melbourne, havde den Første aldrig misbrugt sin uhyre Popularitet, den Anden aldrig Dronningens overordentlige Tillid, som han havde forhvervet sig som hendes første Raadgiver, men Begge havde kun bestræbt sig for at opretholde Constitutionen og Kronens Rettigheder ukrænkede. Derpaa udtalte han sig udførligt og med megen Beskedenhed om sin egen Virksomhed, men erklærede, at intet Privathensyn, ingen anden Beskjæftigelse, ingen Fornøielse havde nogensinde afdraget hans Omsorg fra de offentlige Anliggender. Han kunde have taget feil, men altid havde han med alle sine Kræfter uafladelig stræbt efter Dronningens og Landets Vel. Endelig sluttede han med det Ønske, at hans Udtrædelse af Ministeriet maatte bidrage til Landets Vel og Lykke. Saaledes er det liberale Ministerium, som i mere end 10 Aar har styret de forenede Kongeriger, omsider styrtet, og sikkert styrtet ved sine egne Feil, fornemmelig i den udenlandske Politik. Thi hvorvel Julitractaten og Englands Frafald fra Alliancen med Frankrig i Begyndelsen havde tilsyneladende glimrende Følger, bragtes dog England derved i en falsk Stilling til de øvrige europæiske Magter og Regjeringen i Strid med Folket. Det nye Ministerium vil først om nogle Dage komme i Stand, og man veed endnu ikke, af hvem det vil bestaae. For Øvrigt vil herved neppe indtræde nogen meget stor Forandring i Regjeringens Principer, thi det afgaaede Ministerium var allerede ikke længere reent liberalt, og det tilkommende kan neppe blive reent conservativt. - Ved det franske Hof er Efterretningen om de engelske Ministres Nederlag modtagen med megen Glæde, og dersom det Guizotske Ministerium bliver af Varighed, forudseer man en inderlig Forbindelse mellem England og Frankrig. Tællingen gaaer nu sin rolige Gang; i Paris er denne Forholdsregel allerede næsten fuldført. – En stor russisk Krigsflaade af 9 Linieskibe paa 84 til 100 Kanoner, 3 Fregatter og en Brig krydser i Østersøen under Admiral Lazariews Kommando; den er nylig bleven seet i Nærheden af Dags i den finske Bugt.